Протокол о приступању Мађарске Тројном пакту (1940)
Напомена из извора: ДНБ јавља:Између министара иностраних послова Рајха г. фон Рибентропа, италијанског министара иностраних послова грофа Ћана и јапанског амбасадора у Берлину г. Курусуа с једне и мађарског министара иностраних послова грофа Чакија с друге стране, потписан је 20. новембра у Бечу протокол о приступању Мађарске тројном пакту, који је 27. септембра 1940. године потписан између Немачке, Италије и Јапана. Протокол гласи:

Владе Немачке, Италије и Јапана с једне стране и влада Мађарске с друге стране, утврђују преко својих опуномоћеника следеће:

Мађарска прилази тројном пакту, који су 27. септембра 1940. године потписале Немачка, Италија и Јапан.

Што се тиче питања која према члану 4 тројног пакта спадају у компетенцију техничких комисија, а која се дотичу Мађарске, у саветовањима комисија учествоваће и претставници Мађарске.

Текст Тројног пакта прикључује се овом протоколу као додатак.

Овај протокол састављен је на немачком, италијанском и јапанском језику. Сваки од ових текстова важи као оригинал. Протокол ступа на снагу одмах по потписивању.

Извори 

 Политика, бр. 11.664 од четвртка 21. новембра 1940, насловна страна.

Види још 

 Протокол о приступању Тројном пакту
 Тројни пакт

Тројни пакт
Силе осовине
Трећи рајх
Јапанско царство
Краљевина Италија
Краљевина Мађарска
1940.